als_Latn dik_Latn sag_Latn
8.03.2015 - Derisa pjesa më e madhe e kontinentit europian është përfshirë nga masa të ngrohta ajore dhe zona me presion të lartë, vendi ynë vazhdon të mbetet nën ndikimin e ciklonit ANTON që mbetet i bllokuar mbi Mesdhe dhe masave të ftohta ajrore që do të mbeten të izoluara mbi rajon edhe ditëve në vijim.
Edhe sot vende-vende vazhdojnë të bien reshje të dobëta bore. Momentalisht në Prishtinë po mbanë mot i vranët dhe kohëpaskohe me reshje të dobëta bore. Temperatura momentale është 4C, fryen erë verilindore 3-6m/s, shtypja atmosferike është stabile 1024mb..
Ditëve në vijim pritet të mbajë mot i ndryshueshëm, me vransira dhe me intervale me diell, e vende-vende do të ketë mundësi për reshje të dobëta bore dhe shiu kryesisht në orët e mbrëmjes dhe mëngjesit. Në orët e mëngjesit do të ketë ngrica, me temperatura minimale nga -4C deri 0C, e maksimalet nga 5C deri 7C. Do të fryejë kryesisht nga veriu 2-5m/s.
Edhe në pjesën e dytë të javës do të mbajë mot i ndryshueshëm, me vransira dhe intervale me diell, me mundësi për reshje të përziera shiu dhe bore, e në mëngjes reshje bore. Temperaturat do të sillen nga 0C deri +2C, minimalet, dhe 5C deri 8C, maksimalet. Do të fryejë erë kryesisht nga ana veriore 4-8m/s.
als_Latn als_Latn als_Latn als_Latn